open-index/open-wikipedia-markdown huggingface dataset:
პეტერგოფი

thumb|240px|პეტერჰოფის დიდი სასახლე და შადრევნების კასკადი.

**პეტერგოფი** (, თავადპ. , „პიტერის ეზო“) — სასახლეებისა და ბაღების კომპლექსი, რომელიც პეტრე დიდის ბრძანებით გაშენდა სანქტ-პეტერბურგიდან დასავლეთით ექვსიოდე კილომეტრში ფინეთის ყურის ნაპირას, ბალტიის ზღვასთან და მას ხშირად „რუსულ ვერსალსაც“ უწოდებენ. ამავე არემარეში არსებობს იგივე სახელწოდების მცირე ქალაქი 82.000 მცხოვრებით. სასახლე-ბაღების ანსამბლი და ქალაქის ცენტრი იუნესკოს მსოფლიო კულტურული მემკვიდრეობის ძეგლთა სიაშია შეტანილი.

## იხილეთ აგრეთვე
* იუნესკოს მსოფლიო მემკვიდრეობის ძეგლები რუსეთში

## რესურსები ინტერნეტში
* პეტერგოფის მუზეუმი  

კატეგორია:ბაროკოს არქიტექტურა
კატეგორია:რუსეთის სასახლეები
კატეგორია:სამეფო რეზიდენციები
კატეგორია:სანქტ-პეტერბურგი
კატეგორია:მსოფლიო მემკვიდრეობის ძეგლები რუსეთში
გურგენის აჯანყება (მრავალმნიშვნელოვანი)

ტერმინი **გურგენის აჯანყება** შეიძლება აღნიშნავდეს:

* გურგენის აჯანყება
* გურგენის აჯანყება (523)
იმერეთის აჯანყება

სათაურით **იმერეთის აჯანყება**  შეიძლება აღნიშნული იყოს:

* იმერეთის აჯანყება (1810) — ბრძოლა იმერეთის სამეფოს დამოუკიდებლობისათვის
* იმერეთის აჯანყება (1819-1820) —  სახალხო აჯანყება რუსეთის პოლიტიკის წინააღმდეგ
კახეთის აჯანყება

სათაურით **კახეთის აჯანყება**  შეიძლება აღნიშნული იყოს:

* კახეთის აჯანყება (1605)
* კახეთის აჯანყება (1615)
* კახეთის აჯანყება (1659)
* კახეთის აჯანყება (1812)
გარნისის ბრძოლა

საკუთარი სახელი **გარნისის ბრძოლა** შეიძლება აღნიშნავდეს:

* გარნისის ბრძოლა — ბრძოლა სომხეთის მეფე მითრიდატე იბერიელსა და მის ძმისწულ რადამისტს (ქართლის მეფის, ფარსმან I-ის, ძე) შორის; 
* გარნისის ბრძოლა — ბრძოლა საქართველოს ლაშქარსა და ხვარაზმელებს შორის.
მიჩიგანი

სახელწოდებას **მიჩიგანი** რამდენიმე მნიშვნელობა აქვს:

*მიჩიგანი — აშშ-ის ერთ-ერთი შტატი.
*მიჩიგანი  — ჩრდილოეთ ამერიკის ერთ-ერთი დიდი ტბა.

## იხილეთ აგრეთვე
*მიჩიგანის უნივერსიტეტი
*მიჩიგანის ჰოთ დოგი
ორბელთა აჯანყება

[მინი|გიორგი III-ის ფრესკა, [ბეთანია|ბეთანიის მონასტერი.]]
**ორბელთა აჯანყება** — ქართველ დიდებულ ფეოდალთა აჯანყება მეფე გიორგი III-ის წინააღმდეგ ივანე ორბელის ხელმძღვანელობით. მიმდინარეობდა 1177-1178 წლებში. აჯანყების მიზანი იყო გიორგი III-ის ძმისშვილის და ივანე ორბელის სიძის დემნა (დემეტრე) უფლისწულის გამეფება, მიზეზი — მეფის მკაცრი ცენტრალისტური პოლიტიკა, საბაბი — დემნა უფლისწულის ლეგიტიმური უფლებების დაცვა.

მეფის წინააღმდეგ გამოვიდნენ ორბელები, ივანე ვარდანისძე, შოთა — ძე ართავაჩოს ძისა; მეჯინიბეთუხუცესი ქავთარ ივანეს ძე, ანანია დვინელი, მხარგრძელები, თორელი გამრეკელი, მემნა ჯაყელი, კაენის პატრონი ჰასანი, გრიგოლ ანელი აპირატის ძე და სხვა. შეთქმულთა ლაშქარში 3000-მდე კაცი იყო. მათ დემნა მეფედ აკურთხეს აგარის ციხეში. ფეოდალთა უმრავლესობამ მეფეს უერთგულა. განსაკუთრებით თავი გამოიჩინეს ყივჩაღთა რაზმის უფროსმა ყუბასარმა და მეჯინიბეთუხუცესმა ჭიაბერმა. მეფის ლაშქარში იყვნენ დვალები და საქართველოს მთიანეთის სხვა კუთხეთა მოლაშქრენი. გიორგი მეფის მოულოდნელად შეპყრობის გეგმა ჩაიშალა. მან თბილისში გამაგრება მოასწრო. ამან მემბოხეებში ყოყმანი გამოიწვია და მათ იწყეს მეფის მხარეზე გადასვლა, გიორგი III განდგომილებს დიდი პატივით იღებდა. თავდაპირველად მეფემ ამბოხებულებთან მოლაპარაკება მოინდომა, ჩანს, არ ჰქონდა გამარჯვების იმედი ან სისხლისღვრას მოერიდა, მაგრამ ივანე ორბელმა არ ისურვა. მდგომარეობის შეცვლის შემდეგ ივანე ორბელმა სამეფოს გაყოფა მოითხოვა.

მეფემ აჯანყებულებს წაართვა ციხე-სიმაგრეები და ალყა შემოარტყა ლორის ციხეს. მეამბოხეებმა დახმარებისათვის მიმართეს შაჰ-არმენსა და აზერბაიჯანის ათაბაგს, მოსალაპარაკებლად გაგზავნეს ქართლის ერისთავი ლიპარიტი, მეჯინიბეთუხუცესი ქავთარ ივანეს ძე, ანანია დვინელი. მიუხედავად იმისა, რომ ლორის ციხის ალყა რამდენიმე თვეს გაგრძელდა, აჯანყებლებს გარედან დახმარებამ ვერ მოუსწრო. აჯანყება დამარცხდა. დემნა უფლისწული ალშემორტყმული ციხიდან საბლით გადმოეშვა და პატიების სათხოვნელად მეფე-ბიძასთან გამოცხადდა. მას თვალები დასთხარეს და დაასაჭურისეს. ივანე ორბელს თვალები დასთხარეს, სიკვდილით დასაჯეს ივანეს უმცროსი ძმა ქავთარი, მისი შვილი სუმბატი, დამნაშავეთა ნაწილი საქართველოდან განდევნეს. სასჯელი მეფემ დარბაზის გადაწყვეტილებით გამოიტანა და საეკლესიო შეჩვენებით დაამტკიცა. მოღალატეთა თანამდებობანი და მამულები გიორგიმ თავის ერთგულთ დაუნაწილა.

## ლიტერატურა
კატეგორია:საქართველოს აჯანყებები
კატეგორია:ორბელები
კატეგორია:XII საუკუნის ომები
ლარაბანგას მეჩეთი

thumb|300px|ლარაბანგას მეჩეთი.
**ლარაბანგას მეჩეთი** მდებარეობს ამავე სახელწოდების ქალაქში დასავლეთ განაში. ეს ტალახის აგურით ნაგები საჰელიური მეჩეთი 1421 წლით თარიღდება და უძველესი ისლამური რელიგიური ნაგებობაა დასავლეთ აფრიკაში. მეჩეთში ინახება ამავე პერიოდით დათარიღებული უძველესი ყურანი. მეჩეთი აშენდა ქალაქის ტრანს-საჰარის სავაჭრო გზის აღზევების პერიოდში. 

## რესურსები ინტერნეტში
*ლარაბანგა

კატეგორია:განის მეჩეთები
რომანო პროდი

**რომანო პროდი** ( დ. 9 აგვისტო, 1939) — იტალიელი პოლიტიკოსი. 1996-1998 და 2006-2008 წლებში იტალიის პრემიერ-მინისტრი. 1999-2004 წლებში ევროკომისიის პრეზიდენტი.

1969 წლიდან დაქორწინებულია ფლავია ფრანცონიზე; ჰყავთ ორი ვაჟი - ჯიორჯიო და ანტონიო. ოჯახთან ერთად ცხოვრობს ბოლონიაში.

## რესურსები ინტერნეტში 
* პროდის პოლიტიკური პლატფორმა.

## სქოლიო
კატეგორია:იტალიელი პოლიტიკოსები
კატეგორია:იტალიის პრემიერ-მინისტრები
კატეგორია:ევროკომისიის პრეზიდენტები
კატეგორია:დაბადებული 1939
კატეგორია:დაბადებული 9 აგვისტო
კატეგორია:ცოცხალი ადამიანები
პანტიანი

საკუთარი სახელი **პანტიანი** შეიძლება აღნიშნავდეს:

*პანტიანი — სოფელი დმანისის მუნიციპალიტეტში, დმანისის თემში
*პანტიანი — სოფელი დმანისის მუნიციპალიტეტში, გომარეთის თემში
*პანტიანი — სოფელი თეთრიწყაროს მუნიციპალიტეტში
*პანტიანი — სოფელი თელავის მუნიციპალიტეტში
*პანტიანი — სოფელი კასპის მუნიციპალიტეტში
ლონდონის ხელშეკრულება (1839)

**1839 წლის ლონდონის ხელშეკრულება** (), აგრეთვე ცნობილი როგორც **1839 წლის კონვენცია** ხელმოწერილ იქნა 1839 წლის 19 აპრილს. ამ შეთანხმებით ევროპის სუპერქვეყნებმა ბელგიის დამოუკიდებლობა და ნეიტრალურობა სცნეს. შეთანხმების ისტორიული მნიშვნელობა იყო მუხლი VII, რომლის მიხედვით ბელგიას ნეიტრალურობა უნდა დაეცვა; ეს ნეიტრალურობა ხელმომწერ ძალათა მიერ დაცული იქნებოდა ბელგიაზე აგრესიის შემთხვევაში.

## ტერიტორიული შედეგები 
1815 წლიდან ბელგია ნიდერლანდების გაერთიანებული სამეფოს ნაწილი იყო. შეთანხმებით ნიდერლანდის სამხრეთი პროვინციები ბელგიის სამეფო გახდა, ხოლო ლიმბერგის პროვინცია კი ჰოლანდიამ და ბელგიამ გაინაწილეს. იგივე ბედი ეწია ლუქსემბურგის დიდ საგრაფოს, რომელიც თავის მხრივ გაიყო ბელგიურ ნაწილად და ამჟამინდელ დიდ საგრაფოდ, რომელიც პირადი გაერთიანების ქვეშ იყო ნიდელანდთან მეფე უილიამ III-ის ქვეშ 1867 წლამდე. *ზეეუს-ვლაანდერენი* ჩამოერთვა ბელგიას და გახდა ჰოლანდიური პროვინცია *ზეელანდ*ი, ვინაიდან ჰოლანდიელებს არ სურდათ ბელგიელებთან გაეყოთ შელდტის უბის კონტროლი. ნაცვლად, ჰოლანდიას თავისუფალი ნავიგაციის ნება უნდა მიეცა ბელგიელებისთვი შელდტზე ანტვერპენის პორტში მისასვლელად.

ლონდონის შეთანხმებამ ბელგიას ასევე გარანტია მისცა ჰოლანდიის ტერიტორიაზე რკინიზგითა და არხებით ტრანზიტის უფლებაზე გერმანულ რურთან მისასვლელად. ეს ფაქტი აქტუალური გახდა ისევ 2005 წელს. ამ წლის 24 მაისს არბიტაჟის პერმანენტულმა სასამართლომ დაუკანონა ეს უფლება ბელგიას ჰოლანდიის იჯზერენ რიჯნ (რკინის რაინი) სარკინიგზო ხაზზე.

## შეთანხმების მნიშვნელობა 
ბელგიის დე-ფაქტო დამოუკიდებლობა მიღწეულ იქნა ცხრა წლიანი დროგამოშვებითი ომებისა და ბელგიის რევოლუციის შედეგად. ხელშეკრულების ხელმომწერებმა (დიდი ბრიტანეთი, ავსტრია, საფრანგეთი, პრუსია, რუსეთი და ნიდერლანდები) ამჯერად ოფიციალურად სცნეს ბელგიის სამეფოს დამოუკიდებლობა და დიდი ბრიტანეთის დაჟინებით შეთანხმდნენ მის ნეიტრალურობაზე.

ხელშეკრულება მნიშვნელოვანი დოკუმენტი იყო, განსაკუთრებით მისი როლით პირველ მსოფლიო ომში. როცა გერმანია 1914 წელს ბელგიას დაესხა თავს ხელშეკრულების დარღვევით, ბრიტანეთმა მას საპასუხოდ ომი გამოუცხადა 4 აგვისტოს. ეს ცნობა გერმანიის ხელმძღვანელობას გადასცა ბრიტანეთის ელჩმა. ამ შეტყობინების გამო გერმანიის კანცლერს თეობალდ ფონ ბეთმან-ჰოლვეგს განცვიფრების დამალვა ვერ მოუხერხებია, ვინაიდან უჭირდა იმის დაჯერება, რომ რაღაც „ქაღალდის ნაგლეჯის“ გამო ბრიტანეთი გერმანიას ომს გამოუცხადებდა.

თუმცა ზოგიერთი ისტორიკოსის მტკიცებით ბრიტანეთის მიერ გერმანიისთვის ომის გამოცხადებად ეს ზავი მხოლოდ საბაბი თუ შეიძლება ყოფილიყო, რადგან ეს ლოგიკური შედეგი იყო იმდროინდელი გერმანულ-ბრიტანული დაძაბული ურთიერთობებისა და ფრანკო-ბრიტანული ანტანტის კორდიალისა (მეგობრული ურთიერთგაგების შეთანხმება).

## რესურსები ინტერნეტში
* Iron Rhine Arbitration webpage 
* Text of the Treaty

კატეგორია:ევროპის ისტორია
კატეგორია:XIX საუკუნის სამშვიდობო ხელშეკრულებები
პოლონეთის აჯანყება (მრავალმნიშვნელოვანი)

**პოლონეთის აჯანყება** შეიძლება აღნიშნავდეს: 

*პოლონეთის აჯანყება (1794)
*პოლონეთის აჯანყება (1830-1831)
*პოლონეთის აჯანყება (1863)
პორტრეტი

[thumb|250px|[ვინსენტ ვან გოგის ავტოპორტრეტი.]]
**პორტრეტი** (ფრანგ. portraitბიჭის სახელად ევტიხის [ფაიუმის პორტრეტი.]]
ძველი საბერძნეთის ეპოქაში შეიქმნა განზოგადებულ-იდეალიზებული სკულპტურული პორტრეტის ტიპი. ძვ. წ. IV საუკუნიდან პორტრეტმა უფრო ინდივიდუალური სახე მიიღო. ელინისტურ ეპოქაში (ძვ. წ. III საუკუნიდან) პორტრეტს დრამატული ხასიათი მიეცა. პორტრეტულმა ხელოვნებამ მაღალ განვითარებას მიაღწია ძვ. რომში. ძველრომაულ პორტრეტის სტრუქტურის ძირითადი საფუძველია მოდელის დამახასიათებელი ნიშნების ზუსტი გამოსახვა, ინდივიდუალურისა და ტიპურის ერთიანობა, ძვ. რომის საუკეთესო პორტრეტებისათვის დამახასიათებელია ფსიქოლოგიზმი, მხატვრული სიზუსტე. ელინისტურსა და ძვ. რომის ეპოქაში ფართოდ გავრცელდა პორტრეტული ბიუსტები, სტატუები. განსაკუთრებით საინტერესოა ე. წ. ფაიუმის პორტრეტი (ეგვიპტე, I–IV სს.), რომლებიც, როგორც ჩანს, დაკავშირებულია ძვ. აღმოსავლეთის პორტრეტის რელიგიურ-მისტიკურ ტრადიციებთან, ამასთან, განიცადა ანტიკური ხელოვნების გავლენა. იგი უშუალოდ ნატურიდან იხატებოდა და ამიტომაც კონკრეტულ ადამიანთან მსგავსების ნიშნებს ატარებდა. 

შუა საუკუნეების პორტრეტის განვითარებაზე განსაკუთრებით ძლიერად იმოქმედა სპირიტუალისტურ და სტიქიურ-მატერიალისტური ტენდეციების წინააღმდეგობებმა, მხატვრები იფარგლებოდნენ მკაცრი საეკლესიო კანონებით, იშვიათად მიმართავდნენ პიროვნებათა ხასიათების გადმოცემას. შუა საუკუნეებში პორტრეტი საეკლესიო არქიტექტურულ-მხატვრული ანსამბლის განუყოფელი ნაწილია. მხატვრები გამოსახავდნენ მხოლოდ მაღალი წოდების წარმომადგენელთა (მმართველები, მათი ოჯახის წევრები, დაახლოებული პირები, დონატორები) პორტრეტებს. დიდი კონკრეტულობით ხასიათდება შუა საუკუნეების ჩინური პორტრეტი (განსაკუთრებით სუნის პერიოდისა, X–XIII საუკუნეები); ასევე საინტერესოა იაპონელი ოსტატების მიერ შექმნილი ფსიქოლოგიური პორტრეტული ხელოვნების ნიმუშები.
## ლიტერატურა
* ქსე, ტ. 8, გვ. 164-166, თბ., 1984
* 

კატეგორია:სახვითი ხელოვნება
კატეგორია:ხელოვნების ჟანრები
პროკოფიევი

საკუთარი სახელი **პროკოფიევი** შეიძლება აღნიშნავდეს ერთ-ერთ შემდეგ პიროვნებათაგანს:

* პროკოფიევი, ალექსანდრე - რუსი პოეტი
* პროკოფიევი, ივანე - რუსი მოქანდაკე
* პროკოფიევი, სერგეი  - რუსი კომპოზიტორი, პიანისტი, დირიჟორი
პუშკინი (მრავალმნიშვნელოვანი)

საკუთარი სახელი **პუშკინი** შეიძლება აღნიშნავდეს:

* პუშკინი, ალექსანდრე - რუსი მწერალი
* პუშკინი (ქალაქი) - 1728 წლამდე ცარსკოე-სელოს სახელი
კიოტოს უნივერსიტეტი

**კიოტოს უნივერსიტეტი** (იაპ.: 京都大学, Kyōto Daigaku; აბრევ. 京大, Kyōdai) კიოტოში, იაპონია, სიძველით მეორე უმაღლესი სასწავლებელია ქვეყანაში, დაახ. 22.000 სტუდენტით წელიწადში. უნივერსიტეტს ისტორიულად უძლიერესი შემოქმედებითი კვლევის გუნდი ჰყავს. აქ მდებარეობს ასევე კიოტოს სკოლის ფილოსოფოსთა ჯგუფი.

## ისტორია 
უნივერსიტეტის პირველი დაწესებულება ქიმიის სკოლა იყო (舎密局, Seimi-kyoku), რომელიც 1869 წელს დაფუძნდა და სახელის მიუხედავად აქ ფიზიკასაც ასწავლიდნენ. მოგვიანებით 1886 წელს მესამე უმაღლესი სკოლა დაფუძნდა (第三高等学校, Dai-san Kōtō Gakkō) სეიმი-კიოკუს ნაცვლად და უნივერსიტეტის დღევანდელ კამპუსზე გადმოინაცვლა იმავე წელს.

კიოტოს იმპერიული უნივერსიტეტი (京都帝国大学, Kyōto Teikoku Daigaku)  იმპერიულ უნივერსიტეტთა სისტემაში 1897 წელს დაფუძნდა მესამე უმაღლესი სკოლის შენობებში. თავად უმაღლესი სკოლა ქუჩის მოპირადაპირე მხარეს გადავიდა იოშიდას სამხრეთ კამპუსზე. უნივერსიტეტის დაფუძნების წელსვე შეიქმნა მეცნიერებისა და ტექნოლოგიის კოლეჯი. იურისპრუდენციისა და სამართლის და ასევე სამედიცინო კოლეჯები 1899 წელს ჩამოყალიბდა, წერილთა კოლეჯი 1906-ს, რითაც უნივერსიტეტის საქმიანობა ნატურალურ მეცნიერებათა სფეროს გასცდა.

მეორე მსოფლიო ომის შემდეგ კიოტოს უნივერსიტეტი დღევანდელი სახით ჩამოყალიბდა, შეუერთდა რა იმპერიულ უნივერსიტეტსა და მესამე უმაღლეს სკოლას, რომელშიც ასევე შედიოდა ლიბერალურ ხელოვნებათა ფაკულტეტი (教養部, Kyōyōbu). ეს ფაკულტეტი 1992 წელს ჰუმანიტარულ საგანთა ინტეგრირებულ ფაკულტეტს (総合人間学部, Sōgō Ningen Gakubu) შეუერთდა.

2004 წლიდან კიოტოს უნივერსიტეტი ეროვნულ უნივერსიტეტთა კორპორაციის წევრია ახალი კანონით, რომელიც ყველა ეროვნულ უნივერსიტეტს არეგულირებს.

კორპორაციაში გაერთიანების მიუხედავად (რაც მას გაზრდილ ფინანსურ დამოუკიდებლობასა და ავტონომიას აძლევს), კიოტოს უნივერსიტეტი კვლავაც იაპონიის განათლების სამინისტროს დაქვემდებარებაშია ნაწილობრივ.

უნივერსიტეტის ამჟამინდელი პრეზიდენტია კაძუო ოიკე.

## გამოჩენილი კურსდამთავრებულები 
thumb|290px|სასაათე კოშკი
*ჰიდეკი იუკავა - ფიზიკოსი, ნობელის ლაურეატი
*შინიჩირო ტომონაგა - ფიზიკოსი, ნობელის ლაურეატი
*კენიჩი ფუკუი - ქიმიკოსი, ნობელის ლაურეატი
*სუსუმუ ტონეგავა - ბიოლოგი, ნობელის ლაურეატი
*რიოჯი ნოიორი - ქიმიკოსი, ნობელის ლაურეატი
*ჰეისუკე ჰირონაკა - მათემატიკოსი, ფილდსის მედალის ლაურეატი
*შიგეფუნი მორი - მათემატიკოსი, ფილდსის მედალის ლაურეატი
*მიჩიო მორიშიმა - ეკონომისტი
*კიიოში ოკა - მათემატიკოსი
*კინჯი იმანიში - ეკოლოგი, ანთროპოლოგი
*მოტოო კიმურა - ბიოლოგი
*ნაგისა ოშიმა - კინორეჟისორი
*ფუმიმარო ნოკოე - იაპონიის პრემიერ-მინისტრი
*ჰაიატო იკედა - იაპონიის პრემიერ-მინისტრი
*ლი ტენგ-ჰუი - ჩინეთის რესპუბლიკის პრეზიდენტი.

## რესურსები ინტერნეტში 
*კიოტოს უნივერსიტეტის საიტი. 

კატეგორია:იაპონიის უნივერსიტეტები
კატეგორია:კიოტო
კატეგორია:კანსაის დიდი ექვსეული
კატეგორია:უნივერსიტეტები ანბანის მიხედვით
რაჭის მაზრა

thumb|250px|რაჭის მაზრა
**რაჭის მაზრა** — ადმინისტრაციულ-ტერიტორიული ერთეული რუსეთის იმპერიაში. ქუთაისის გუბერნიის შემადგენელი ნაწილი. ადმინისტრაციული ცენტრი ონი, ფართობი 2857 კმ², მოსახლეობა თავდაპირველად იყო 23500 ადამიანი, XIX საუკუნის მიწურულს შეადგინა 72742 ადამიანი. ისტორიულ-გეოგრაფიული მხარე რაჭა 1811-იდან რაჭის ოკრუგის სახელწოდებით იმერეთის ოლქის შემადგენლობაში იყო. 1840 წელს ეწოდა რაჭის უბანი და შევიდა საქართველო-იმერეთის გუბერნიის ქუთაისის მაზრის შემადგენლობაში. 1846, ქუთაისის გუბერნიის შექმნის შემდეგ, რაჭის უბანს დაემატა ოსეთის ოკრუგის მამისონის ხეობის სოფლები და იწოდა რაჭის მაზრად. იყოფოდა ბუგეულის, კუდარო-მამისონის, უწერისა და ხოტევის უბნებად, ხოლო 1888  წლიდან ამბროლაურისა და ონის უბნებად. საქართველოში საბჭოთა ხელისუფლების დამყარების (1921) შეიქმნა იმავე რაჭის მაზრის სახელწოდების ახალი ადმინისტრაციულ-ტერიტორიული ერთეული, რომელიც 1928 წელს გაერთიანდა ლეჩხუმის მაზრასთან და იწოდა რაჭა-ლეჩხუმის მაზრად. გაუქმდა 1930 წელს.

## ლიტერატურა
კატეგორია:ქუთაისის გუბერნია
კატეგორია:რუსეთის იმპერიის მაზრები
ნეირონი

მინი|ნეირონი

**ნეირონი** ( — ნერვი), *ნევრონი*, *ნევროციტი*, *ნერვული უჯრედი* — მთავარი სტრუქტურულ-ფუნქციური ერთეული ნერვული ქსოვილისა, რომლისაგანაც არის აგებული ადამიანისა და ცხოველების ნერვული სისტემა, და რომელიც ინფორმაციის დამუშავებასა და გადაცემას უზრუნველყოფს ელექტრული და ქიმიური სიგნალების მეშვეობით.

## რესურსები ინტერნეტში
* IBRO – ტვინის კვლევის საერთაშორისო ორგანიზაცია .
* ნეირონების ბანკი 
* ნეირონების მაღალი ხარისხის სურათები.
* NeuroMorpho.Org ნეირონების ციფრული ბაზა.
* სურათების გალერეა: ნეირონი 

## ლიტერატურა
კატეგორია:უჯრედის სახეობები
კატეგორია:ნეიროფსიქოლოგია
კატეგორია:ცენტრალური ნერვული სისტემა
ლონდონის ხელშეკრულება

სახელწოდებით **ლონდონის ხელშეკრულება** ცნობილია:

*ლონდონის ხელშეკრულება (1359) - დასავლეთ საფრანგეთი გადაეცა ინგლისს, რომელიც უარყოფილ იქნა ამავე წლის 19 მაისს პარიზში ეტატ-ჟენერალის მიერ.
*ლონდონის ხელშეკრულება (1518) - არააგრესიის პაქტი ევროპის ძირითად ერებს შორის.
*ლონდონის ხელშეკრულება (1604) - ინგლისსა და ესპანეთს შორის.
*ლონდონის ხელშეკრულება (1700) - აგრეთვე ცნობილი როგორც მეორე დანაწილების ხელშეკრულება.
*ანგლო-ჰოლანდიური შეთანხმება (1814)
*ანგლო-ჰოლანდიური შეთანხმება (1824)
*ლონდონის ხელშეკრულება (1827) - ბრიტანეთს, საფრანგეთსა და რუსეთს შორის საბერძნეთზე თურქეთის აქციის წინააღმდეგ.
*ლონდონის ხელშეკრულება (1832) - ბრიტანეთს, საფრანგეთსა და რუსეთს შორის, რომლის მიხედვით შეიქმნა საბერძნეთის დამოუკიდებელი სამეფო.
*ლონდონის ხელშეკრულება (1839) - ბელგიის დამოუკიდებლობისა და ნეიტრალობის გამოცხადება.
*ლონდონის ხელშეკრულება (1861) - ბრიტანეთს, საფრანგეთსა და ესპანეთს შორის მექსიკისგან ვალის გასტუმრების შესახებ.
*ლონდონის ხელშეკრულება (1864) - საბერძნეთთან იონიის კუნძულების შემოერთება.
*ლონდონის ხელშეკრულება (1867) - ლუქსემბურგის ნეიტრალურობის გამოცხადება.
*ლონდონის ხელშეკრულება (1913) - ბალკანეთის პირველი ომის დასასრული.
*ლონდონის ხელშეკრულება (1915) - ანტანტის ძალებსა და იტალიას შორის.
*ანგლო-ირლანდიური ხელშეკრულება (1921) - შეიქმნა ნახევრად დამოუკიდებელი ირლანდიის თავისუფალი სახელმწიფო.
*ლონდონის ხელშეკრულება (1945) - შეიქმნა ლეგალური ბაზა ნაცისტების გასასამართლებლად. 
*ლონდონის ხელშეკრულება (1946) - დაასრულა ბრიტანეთის მანდატი ტრანსიორდანიაზე.
*ლონდონის ხელშეკრულება (1949) - შეიქმნა ევროპის საბჭო.

## იხილეთ აგრეთვე
*სამშვიდობო ხელშეკრულებების სია
რახსის ბრძოლა

**რახსის ბრძოლა 1118** — დავით აღმაშენებლის ბრძოლა მდინარე რახსის (არეზის) პირას თურქ-სელჩუკებთან. ნახიდურს დავით აღმაშენებელმა გაიგო თურქ-სელჩუკების ჯავახეთში შესევისა და ბეშქენ ჯაყელის მოკვლის ამბავი. მეფე, მიუხედავად ზოგი დიდებულის წინააღმდეგობისა, თავისი ლაშქრით დაიძრა და რახსის პირას მდგომ თურქ-სელჩუკებს შეებრძოლა. საქართველოს ლაშქარმა სძლია მტერს - მრავალი ამოწყვიტეს, ბევრი ტყვედ ჩაიგდეს და დიდი ნადავლიც წამოიღეს.
## იხილეთ აგრეთვე
* საქართველოს ბრძოლების სია

## ლიტერატურა
**მეტრეველი რ.*, დიდნი საქმენი, XI საუკუნის მეორე ნახევრისა და XII საუკუნის პირველი მეოთხედის საქართველოს ისტორიის ზოგიერთი საკითხი, თბ., 1978;

კატეგორია:საქართველოს ბრძოლები
კატეგორია:XII საუკუნის ბრძოლები
კატეგორია:1118 წლის ბრძოლები
რომანი (მრავალმნიშვნელოვანი)

** რომანი** შეიძლება აღნიშნავდეს:

* რომანი — პროზაული ნაწარმოები
* რომანი — ქალაქი რუმინეთში
რუისი (მრავალმნიშვნელოვანი)

საკუთარი სახელი **რუისი** შეიძლება აღნიშნავდეს:

* რუისი, ხუან — ესპანელი პოეტი;
* რუისი — სოფელი ქარელის მუნიციპალიტეტში;
რუსეთ-ოსმალეთის ომები

ისტორიაში **რუსეთსა და ოსმალეთს შორის რამდენიმე ომი** მოხდა:

* რუსეთ-ოსმალეთის ომი (1568-1570)
* რუსეთ-ოსმალეთის ომი (1676-1681)
* რუსეთ-ოსმალეთის ომი (1686-1700)
* რუსეთ-ოსმალეთის ომი (1710-1713)
* რუსეთ-ოსმალეთის ომი (1735-1739)
* რუსეთ-ოსმალეთის ომი (1768-1774)
* რუსეთ-ოსმალეთის ომი (1787-1791)
* რუსეთ-ოსმალეთის ომი (1806-1812)
* რუსეთ-ოსმალეთის ომი (1828-1829)
* რუსეთ-ოსმალეთის ომი (1853-1856)
* რუსეთ-ოსმალეთის ომი (1877-1878)
* რუსეთ-ოსმალეთის ომი (1914-1918)

კატეგორია:რუსეთ-ოსმალეთის ომები
ნეორენესანსი

[thumb|300px|[პარიზის მერია|პარიზის მერიის შენობა, ფრანგული ნეო-რენესანსის განუმეორებელი ნიმუში.]]
**ნეორენესანსი** მრავლისმომცველი სტილია, რომელიც მოიცავს XIX საუკუნის არქიტექტურული აღორძინების მიმდინარეობათა იმ ასპექტებს, რომელიც არც გრეციულ (ბერძნული აღორძინება) და არც გოთურ (გოთური აღორძინება) სტილს ეკუთვნის, და რომელმაც აღმაფრენის წყაროდ კლასიციზირებული იტალიური ფორმების ფართო სპექტრი გამოიყენა. ვრცელი გაგებით "რენესანსულ არქიტექტურას" XIX საუკუნის არქიტექტორები და კრიტიკოსები მიაკუთვნებდნენ არა მხოლოდ ფლორენციასა და ცენტრალურ იტალიაში ადრეულ XV საუკუნეში დაწყებულ ჰუმანისტურ შენობათა სტილს; არამედ მასში ასევე მოიაზრებდნენ მანერიზმსა ან ზოგან ბაროკოსაც. თვითშერქმეული სტილის მიკუთვნება შუა და გვიანდელი XIX საუკუნისთვის უცხო არ ყოფილა: "ნეორენესანსს" თანამედროვენი უწოდებდნენ იმგვარ სტრუქტურებს, რომელსაც სხვანი უბრალოდ "იტალიანატს" ან "მეორე იმპერიას" შეარქმევდნენ.

განსხვავებული ფორმები, რაშიც არქიტექტურამ განვითარება ჰპოვა ევროპის სხვადასხვა ნაწილში, განსაკუთრებით კი საფრანგეთსა და იტალიაში რენესანსის პერიოდში კიდევ უფრო ართულებს ნეორენესანსის არქიტექტურის განსაზღვრებასა და ამოცნობას. ამის საილუსტრაციოდ საკმარისია "რენესანსის" კატეგორიაში გაერთიანებული, თუმცა ერთმანეთისგან მნიშვნელოვნად განსხვავებული ინგლისური ვოლატონის ჰოლის, იტალიური პალაცო პიტისა და ფრანგული შატო დე შამბორის შედარება.

## რესურსები ინტერნეტში
* Rosanna Pavoni, editor (1997) *Reviving the Renaissance: The Use and Abuse of the Past in Nineteenth-Century Italian Art and Decoration* in Series: Cambridge Studies in Italian History and Culture (Cambridge University Press) ISBN 0-521-48151-1. The first assessment of the Renaissance Revival in post-Unification Italy. Book synopsis
* Marek Zgórniak, *Wokół neorenesansu w architekturze XIX wieku*, Kraków 1987. ISBN 83-233-0187-5. General study. See abstract on the author's page.
*Lessenich, Rolf P. *Ideals Versus Realities: Nineteenth-Century Decadent Identity and the Renaissance*. English Neo-Renaissance in its cultural context.
* Marshall Field Warehouse, Chicago 
* "History & styles: The other neo-styles of the 19th century" – Neo-Renaissance in the context of eclectic revival styles in church architecture of the Netherlands, 1850–1900.
* "Neo-Renaissance (1881–1921)"  Neo-Renaissance building in Katowice, Poland.

კატეგორია:არქიტექტურული მიმდინარეობები
გერტრუდ სტაინი

**გერტრუდ სტაინი** (; დ. 3 თებერვალი, 1874, პიტსბურგი, პენსილვანიის შტატი ― გ. 27 ივლისი, 1946, პარიზი) — ამერიკელი მწერალი, პოეტი, ფემინისტი და დრამატურგი. ცხოვრების უმეტესი ნაწილი საფრანგეთში გაატარა.

## ბიოგრაფია 
thumb|მარცხნივ|გერტრუდ სტაინის პორტრეტი პიკასოს მიერ, 1906.
დაიბადა პიტსბურგის ძველ ალეგენის გარეუბანში (პიტსბურგს შემოუერთდა 1907 წელს) ებრაულ-გერმანული წარმოშობის ოჯახში. სამი წლის ასაკში ოჯახი ჯერ ვენაში, შემდეგ კი პარიზში გადავიდა. თითქმის ორი წლის შემდეგ ამერიკაში დაბრუნებულმა განათლება კალიფორნიაში მიიღო, ამთავრებს რა ჯერ რადკლიფის კოლეჯს (1897), შემდეგ კი ჯონს-ჰოპკინზის სამედიცინო სკოლას.

1902 წელს ის საფრანგეთში გადადის მონპარნასზე ხელოვანთა შემოქმედებითი თავყრილობების აპოგეის პერიოდში. 1903-12 წლებში იგი პარიზში ცხოვრობდა ძმა — ლეონთან ერთად, რომელიც იმჟამად ცნობილი ხელოვნების კრიტიკოსი გახდა. 1907 წელს სტაინი თავის ცხოვრებისეულ მეგზურს ელის ტოკლასს ხვდება; სტაინი თითქმის მთელი სიცოცხლის განმავლობაში საკუთარი ძმის — მაიკლის ბიზნესის სტიპენდიით არსებობდა.

ძმასთან ერთად სტაინმა თავი მოუყარა კუბისტური ხელოვნების ერთ-ერთ უპირველეს კოლექციას. ის ფლობდა პაბლო პიკასოს (პაბლო მისი მეგობარი გახდა და გერტრუდის პორტრეტიც აქვს შესრულებული), ანრი მატისის, ანდრე დერენისა და სხვა ახალგაზრდა მხატვართა ადრეულ ნამუშევრებს. პიკასოს ასევე დახატული აქვს გერტრუდის ძმისშვილი ალან სტაინის პორტრეტი.

1920-იან წლებში მისი სალონი რუ-დე-ფლორუსის 27-ში, რომლის კედლები ავანგარდული მიურალებით იყო მოხატული, მრავალი უდიდესი ხელოვანისა და მწერლის თავშეყრის ადგილი იყო, მათ შორის იყვნენ ერნესტ ჰემინგუეი, თორნტონ უილდერი, შერვუდ ანდერსონი და ჟორჟ ბრაქი. გერტურდს ეკუთვნის ტერმინი „დაკარგული თაობა“, რომელიც მან პარიზს შემოხიზნულ ამერიკიდან ჩამოსულ მწერლებს შეარქვა. გამორჩეული შარმით, მახვილსიტყვაობითა და კეთილი ბუნებით გერტრუდს მეგობართა დიდი წრე ჰყავდა. მის შეხედულებებს დიდი გავლენა ჰქონდა თანამედროვე ლიტერატურასა და ხელოვნებაზე.

## რესურსები ინტერნეტში 
* .
*  .
* 
* .

## სქოლიო
კატეგორია:დაბადებული 1874
კატეგორია:გარდაცვლილი 1946
კატეგორია:დაკარგული თაობის მწერლები
კატეგორია:XIX საუკუნის ამერიკელი ქალები
კატეგორია:XX საუკუნის ამერიკელი დრამატურგები
კატეგორია:XX საუკუნის ამერიკელი რომანისტები
კატეგორია:XX საუკუნის ამერიკელი პოეტები
კატეგორია:XX საუკუნის ამერიკელი ქალი მწერლები
კატეგორია:ებრაელი ქალი მწერლები
კატეგორია:ამერიკელი ავტობიოგრაფები
კატეგორია:ამერიკელი ფემინისტი მწერლები
კატეგორია:მოდერნისტული ხელოვნება
კატეგორია:მოდერნისტული თეატრი
კატეგორია:მოდერნისტი ქალი მწერლები
კატეგორია:კუბიზმი
კატეგორია:მოდერნისტი მწერლები
კატეგორია:პენსილვანიელი რომანისტები
კატეგორია:ამერიკელი ქალი არამხატვრული მწერლები
კატეგორია:ლგბტ დრამატურგები
კატეგორია:ამერიკელი ქალი პოეტები
კატეგორია:ქალი ავტობიოგრაფები
კატეგორია:მწერლები ანბანის მიხედვით
რუსთავი (მრავალმნიშვნელოვანი)

საკუთარი სახელი **რუსთავი** შეიძლება აღნიშნავდეს:

დასახლებული პუნქტები:
*რუსთავი — ქალაქი აღმოსავლეთ საქართველოში
*რუსთავი — სოფელი ასპინძის მუნიციპალიტეტში
*რუსთავი — რუსეთის მიერ ოკუპირებული სოფელი საქართველოში

სხვა:
*რუსთავი — მწვერვალი ყაზბეგის მუნიციპალიტეტში
*რუსთავი — სასტუმრო ქალაქ რუსთავში

ასევე:
*რუსთავი 2 — კერძო ტელეარხი საქართველოში
*რუსთავი (ანსამბლი) — ანსამბლი რუსთავი
*რუსთავი — ქალაქ რუსთავის საფეხბურთო კლუბი
*რუსთავის ავტოდრომი — ავტოდრომი ქალაქ რუსთავში
საქართველოს კომპანიები და ორგანიზაციები

ეს არის საქართველოს კომპანიების და ორგანიზაციების, ასოციაციების, ცალკეული პროგრამების ჩამონათვალი:

## კომპანიები 
### 0-9 
* საინფორმაციო სამსახური 09 

### ა 
* აათოს კომპანი თარჯიმანთა ბიურო
* ამერიკის სავაჭრო პალატა საქართველოში
* ალდაგი — სადაზღვევო კომპანია.
* ავერსი
* ახალი საინვესტიციო სკოლა

### ბ 
* ბაზის ბანკი
* ბანკი რესპუბლიკა
* ბორჯომის მინერალური წყლებისა და მინის კომპანია
* ბიზნეს ინფორმაციული ტექნოლოგიები / Busiess IT
* ბიბლუსი

### გ 
* გაერთიანებული ქართული ბანკი
* განათლების ერთიანი საკრედიტო კავშირი

### დ 
### ე 
* ელექტროვაგონშემკეთებელი ქარხანა

### ვ 
* ვივა ჯგუფი

### ზ 
### თ 
* თბილისის სახელმწიფო უნივერსიტეტი
* თბილისის საავიაციო ქარხანა
* თბილქიმფარმი — ფარმაცევტული კომპანია.
* თბილღვინო — ღვინის მწარმოებელი კომპანია.
* თელიანის ველი — ღვინის მწარმოებელი კომპანია.
* თელავის მარანი — ღვინის მწარმოებელი კომპანია.
* თი-ბი-სი ბანკი — კომერციული ბანკი.
* თრექჯი — ამანათები ჩინეთიდან.
* Translate Service — მთარგმნელობითი კომპანია.

### ი 
### კ 
### ლ 
### მ 
### ნ 
* ნიკორა — ხორცპროდუქტების მწარმოებელი კომპანია
* ნიკორა ტრეიდი — საცალო ვაჭრობის ქსელი

### ო 
### პ 
### ჟ 
### რ 
### ს 
* სალბი (სადაზღვევო კომპანია) სადაზღვევო კომპანია
* საფინანსო საკრედიტო ბიურო
* საქართველოს ბანკი
* საქგაზი — გაზის იმპროტ-ექსპორტი.
* სახალხო ბანკი
* საქართველოს ტექნიკური უნივერსიტეტი

### ტ 
* ტოპ ტრანს სერვისი — სატრანსპორტო-საექსპედიტორო კომპანია

### უ 
* უშბა — ალკოჰოლური სასმელების მწარმოებელი კომპანია.

### ფ 
### ქ 
* ქართუ ბანკი — კომერციული ბანკი.
* შპს „ქართული ელექტრონული სასწორები“

### ღ 
### ყ 
* ყაზბეგი — ლუდისა და უალკოჰოლო სასმელების მწარმოებელი კომპანია.

### შ 
### ჩ 
### ც 
### ძ 
### წ 
### ხ 
### ჭ 
### ჯ 
### ჰ 
## გამაერთიანებელი ორგანიზაციები, კომპანიათა ჯგუფები 
* საქართველოს ბიზნესმენთა ფედერაცია
* საქართველოს ბიზნეს ასოციაცია
*კავკასიის ბიზნეს ჯგუფი

## იხილეთ აგრეთვე
## რესურსები ინტერნეტში 
* საქართველოს ბიზნესმენთა ფედერაცია 
* ამერიკის სავაჭრო პალატა საქართველოში 
* საქართველოს ორგანიზაციების ინტერნეტ-ცნობარი GeresGe

*
რუხის ბრძოლა

**რუხის ბრძოლა** — იმერეთის სამეფოს, ოდიშისა და გურიის სამთავროების გაერთიანებული ლაშქრის ბრძოლა ოსმალეთის იმპერიის წინააღმდეგ. ქუჩუკ-კაინარჯის 1774 ზავით თურქეთმა იმერეთის საქმეებში ჩარევის უფლება დაკარგა. 1779 წელს ოსმალეთი შეეცადა იმერეთისათვის ჩამოეშორებინა მისი მოკავშირე ოდიშის სამთავრო და აფხაზეთის ტერიტორიიდან ოდიშზე გაილაშქრა, ოსმალთა მოკავშირეებად გამოვიდნენ აფხაზები, ჯიქები, ალანები, ჩერქეზები, ბალყარელები და ყირიმელი თათრები. კაცია II დადიანმა დახმარებისათვის იმერეთის მეფეს მიმართა. სოლომონ I იმერეთ-გურიის ლაშქრით დადიანს მიეშველა. მტერმა ენგური გადალახა და ზუგდიდისაკენ დაიძრა. ბრძოლა, რომელიც რუხის ციხესა და ზუგდიდს შორის მოხდა, იმერეთ-გურია-ოდიშის ლაშქრის სრული გამარჯვებით დამთავრდა. გამარჯვებულებმა ხელთ იგდეს მრავალი ტყვე და დიდძალი ალაფი, მ. შ. მტრის არტილერია. რუხის ბრძოლამ დიდი ხნით შეაჩერა თურქთა ექსპანსია საქართველოში ჩრდილო-დასავლეთიდან.

## იხილეთ აგრეთვე
* საქართველოს ბრძოლების სია

## ლიტერატურა
*საქართველოს ისტორიის ნარკვევები, ტ. 4, თბ., 1973;

კატეგორია:საქართველოს ბრძოლები
კატეგორია:XVIII საუკუნის ბრძოლები
კატეგორია:1779 წლის ბრძოლები
რუხის ციხე

**რუხის ციხე** — შუა საუკუნეების ციხესიმაგრე დასავლეთ საქართველოში (ახლანდელი ზუგდიდის რაიონი, სოფ. რუხის ტერიტორიაზე მდ. ენგურის მარცხენა ნაპირას). ააგო სამეგრელოს მთავარმა ლევან II დადიანმა (ვახუშტი ბაგრატიონის (XVIII ს.) ცნობით, ააგეს 1647, თუმცა ვარაუდობენ, რომ ციხე 10 წლით ადრე უნდა იყოს აშენებული).  რუხის ციხე სამეგრელოს სამთავროს მნიშვნელოვანი საფორტიფიკაციო ნაგებობა იყო, ამას ხელს უწყობდა მისი ხელსაყრელი მდებარეობაც. იგი შედგება ციტადელისა და ქვედა ეზოსგან. ციტადელი ციხის ჩრდილოეთ მონაკვეთშია. მისი მოგრძო ეზოს ორივე ბოლოში თითო-თითო კოშკია აღმართული. ერთ-ერთი, ჩრდილოეთ-აღმოსავლეთისა, ციხის დონჟონს წარმოადგენდა. ციხის ქვედა ეზოს გორაკის სამხრეთი ფერდობი უჭირავს. ციხეს გარს უვლის 10-12 მ სიმაღლის გალავანი,  რუხის ციხის ქვედა ნაწილი 8-10 მ სიმაღლეზე ყრუა, ხოლო ზედა ნაწილში საბრძოლო ბილიკებია გაყვანილი. შესასვლელი მოწყობილია გალავანში ჩაშენებული კოშკის I სართულში. გალავნის  სამხრეთ-დასავლეთ ნაწილში კიდევ ერთი კოშკია აღმართული ჰქონდა საარტილერიო დანადგარები.

1634-1635 აქ რაბათის დასახლებაც გაჩნდა, რომელიც მალე მოიშალა. 1672  რუხის ციხეში ოსმალთაგან თავს აფარებდა მთავარი ლევან III დადიანი 1723 ციხე ოსმალთა ხელში იყო. დროგამოშვებით აქ მათი გარნიზონიც იდგა. 1770 ქართველთა და რუსთა გაერთიანებულმა ლაშქარმა  რუხის ციხე ოსმალთაგან გაათავისუფლა. 1779  რუხის ციხესთან იმერეთ-სამეგრელო-გურიის ლაშქარმა სასტიკად დაამარცხა ოსმალები (რუხის ბრძოლა 1779). ყირიმის ომის (1853-1856) დროს, 1885, რუხის მიდამოებში რუსეთის ჯარმა და ქართულმა მილიციამ დაამარცხეს ოსმალთა საექსპედიციო კორპუსი. შემდგომში  რუხის ციხემ თანდათან დაკარგა თავისი ადრინდელი მნიშვნელობა.

## იხილეთ აგრეთვე 
*რუხი
*რუხი (ისტორიული ქალაქი)

## ლიტერატურა
* ოსმალური დოკუმენტური წყაროები ანაკლიისა და რუხის ციხეების შესახებ (XVII-XVIII სს), თურქული ტექსტი ქართული თარგმანით, შესავლით, ტერმინოლოგიური ლექსიკონით, ფაქსიმილეებითა და საძიებლით გამოსაცემად მოამზადა ნ. შენგელიამ, თბ., 1982
**ზაქარაია პ.*, საქართველოს ძველი ქალაქები და ციხეები, თბ., 1973;

## რესურსები ინტერნეტში
*

კატეგორია:ზუგდიდის მუნიციპალიტეტის ციხესიმაგრეები
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
თბილავიამშენი

სააქციო საზოგადოება **„თბილავიამშენი“** (**„თამ“**, ყოფილი **„თბილისის საავიაციო ქარხანა“**) — მანქანათმშენებლობის ყველაზე მსხვილი კომპანია კავკასიაში, ძირითადი საქმიანობის სფერო - თვითმფრინავმშენებლობა. 2005 წლიდან სხვადასხვა საწარმოებთან ერთად თამ ჯგუფის შემადგენლობაში.  ბიზნესის დივერსიფიკაციისა და საბაზრო მოთხოვნებთან უკეთ ადაპტირების მიზნით კომპანიამ 90-იანი წლებიდან დაიწყო სხვადასხვა დანიშნულების სამოქალაქო პროდუქციის წარმოება, ხოლო მოგვიანებით სამოქალაქო ავიამშენებლობის მზარდ სეგმენტში ინვესტირება.

სს „თამ“ თბილავიამშენის მესაკუთრეს წარმოადგენს შპს „თბილავიამშენი“, რომელიც თავისხმრივ წარმოადგენს სახელმწიფოს 100%-იანი წილობრივი მონაწილეობით დაფუძნებულ საწარმოს.

მინი|270პქ|თბილავიამშენის მიერ მოდერნიზებული მოიერიშე თვითმფრინავი სუ-25კმ სკორპიონი

## ისტორია 
შეიქმნა როგორც სახელმწიფო საავიაციო ქარხანა 1941 წლის 15 დეკემბერს. მეორე მსოფლიო ომის დასაწყისში ტაგანროგისა და სევასტოპოლის (უკრაინა) საავიაციო ქარხნები თბილისში იქნა ევაკუირებული. ევაკუაციის შემდეგ სულ მალე თბილისის საავიაციო ქარხანამ წარმოებაში გაუშვა პირველი მოიერიშე თვითმფრინავი  *ლაგგ-3*. ომის პერიოდში ქარხანა სსრკ-ს საჰაერო ძალებისთვის უშვებდა ასევე *ლა-3* და *იაკ-3* მოდელებსაც. ამ პერიოდში ქარხანა მოიერიშე თვითმფრინავების ერთადერთი მიმწოდებელი იყო კავკასიის ფრონტისთვის.

მეორე მსოფლიო ომის შემდეგ ქარხანამ მჭიდრო კავშირები დაამყარა სსრკ-ის სხვა საავიაციო საწარმოებთან და 1946 წელს დაიწყო პირველი საბჭოთა რეაქტიული მოიერიშე იაკ-15-ის გამოშვება, მას მოჰყვა იაკ-17, იაკ-23 და ორადგილიანი საწვრთნელი რეაქტიული იაკ-23. 1950-იანი წლებიდან ქარხანამ დაიწყო მიქოიანის მიგ-15 და მიგ-17 მოიერიშე თვითმფრინავების წარმოება. 1957 წლიდან იწყებს ორადგილიანი საწვრთნელ-მოიერიშე თვითმფრინავის მიგ-21 და მისი მოდიფიკაციების წარმოებას, რომელიც 25 წლის განმავლობაში დარჩა კონვეიერზე. ამავე პერიოდში ქარხანამ დაიწყო ჰაერი-მიწა ტიპის რაკეტა კ-10 წარმოება.
1979 წელს ქარხანამ გამოუშვა პირველი სერიული სუ-25. დღემდე "Frogfoot" სუ-25-ის ტიპის 800-მდე სხვადასხვა მოდიფიკაციის თვითმფრინავი მიაწოდა ქარხანამ მსოფლიოს სხვადასხვა ქყვენის დამკვეთებს. ეს მოდელი დღემდე რჩება ქარხნის მთავარ სპეციალიზაციად. 1980-იან წლებში ქარხანა მონაწილეობდა ყოფილი საბჭოთა სივრცის პროგრამაში "ბურანი" (კოსმოსური შატლის საბჭოთა ანალოგი), რისთვისაც სხვადასხვა ნაკეთობების მიმწოდებელი იყო. 1990-იანი წლებიდან ქარხანა ასევე აწარმოებდა ჰაერი-ჰაერი ტიპის რ-60 და რ-73 მართვად რაკეტებს (წელიწადში 6000 რაკეტა). 1990-იანი წლების ერთ-ერთი მნიშვნელოვან მეცნიერულ წარმატებას წარმოადგენს თბილავიამშენსა და საქართველოს კოსმოსური ნაგებობის ინსტიტუტის ერთობლივი პროექტი - მოძრავი ანტენა-რეფლექტორის დაპროექტება და დამზადება, რომლის პირველი წარმატებული გამოცდა რუსულ კოსმოსურ სადგურ „მირზე“ განხორციელდა.

2025 წლიდან სს "თამ" თბილავიამშენი გადავიდა საქართველოს თავდაცვის სამინისტროს დაქვემდებარებაში.

## ძირითადი პროდუქცია 
* სუ-25 მოიერიშე თვითმფრინავი - რემონტი/მოდერნიზაცია
* მი–8 - (სატრანსპორტო შვეულმფრენი) - რემონტი/მოდერნიზაცია
* მი–24 - (დამრტყმელი შვეულმფრენი) - რემონტი/მოდერნიზაცია
* რ-60 - სითბური დამიზნების ჰაერი-ჰაერი კლასის რაკეტა - რემონტი
* რ-73 - სითბური დამიზნების ჰაერი-ჰაერი კლასის რაკეტა - რემონტი

## რესურსები ინტერნეტში
* თბილავიამშენის საიტი
* Tbilisi Aerospace Manufacturing (TAM)

## სქოლიო 
კატეგორია:თბილისის ეკონომიკა
მასაჩუსეტსის ტექნოლოგიის ინსტიტუტი

**მასაჩუსეტსის ტექნოლოგიის ინსტიტუტი** (, აბრევიატურა Mit) — კერძო უნივერსიტეტი ქალაქ კემბრიჯში, მასაჩუსეტსის შტატში (აშშ). „მიტი“ მსოფლიოს ერთ-ერთი წამყვანი კვლევითი ინსტიტუტია მეცნიერებასა და ტექნოლოგიაში. მის ყველაზე მნიშვნელოვან ლაბორატორიებსა და აკადემიურ განყოფილებებს შორისაა ლინკოლნის ლაბორატორია, ელექტრონიკის კვლევითი ლაბორატორია, კომპიუტერული მეცნიერებისა და ხელოვნური ინტელექტის ლაბორატორია, მედიის ლაბორატორია, უაიტჰედის ინსტიტუტი, ბროუდის ინსტიტუტი, სლოუნის მენეჯმენტის სკოლა, საინჟინრო სისტემათა განყოფილება და ჯანმრთელობის მეცნიერებისა და ტექნოლოგიის ჰარვარდ-მიტის განყოფილება. მასაჩუსეტსის ტექნოლოგიის ინსტიტუტის დღევანდელი კამპუსი, რომელიც 68 ჰექტარს მოიცავს, 1916 წელს გაიხსნა.

მასაჩუსეტსის ინსტიტუტი თითქმის ყველა რეიტინგის პირველ ათეულშია. მრავალი წლის განმავლობაში „მიტის“ საინჟინერო სკოლა საუკეთესოდ იყო დასახელებული U.S. News & World Report-ის, QS World University Rankings-ისა და Academic Ranking of World Universities-ის მიერ. ამავე რეიტინგების მიხედვით წარმატებულია „მიტის“ კომპიუტერული მეცნიერებების, ბიზნესის, ეკონომიკის, პოლიტოლოგიის, ლინგვისტიკის, ზუსტი მეცნიერებებისა და მათემატიკის ფაკულტეტები. 2014 წელს მიტმა მესამე ადგილი დაიკავა ჟურნალ „Money“-ის რეიტინგში „საუკეთესო უნივერსიტეტი თქვენი ფულისთვის“. ამავე წელს „Forbes“-მა იგი დაასახელა მეორე საუკეთესო უნივერსიტეტად. მასაჩუსეტსის ტექნოლოგიის ინსტიტუტის კურსდამთავრებულების მიერ დაარსებული კომპანიების საერთო შემოსავალი რომ შეიკრიბოს, იგი მსოფლიოში მეთერთმეტე ყველაზე მდიდარი იქნებოდა.

## კურსდამთავრებულები

ფაილი:Buzz Aldrin (S69-31743).jpg|ბაზ ოლდრინი — აპოლო 11-ის ასტრონავტი
ფაილი:Kofi Annan.jpg|კოფი ანანი — გაეროს მეშვიდე გენერალური მდივანი და ნობელის მშვიდობის პრემიის ლაურეატი
ფაილი:President Virgilio Barco.png|ვირჯილიო ვარგასი — კოლუმბიის ოცდამეშვიდე პრეზიდენტი
ფაილი:Ben Bernanke official portrait.jpg|ბენ ბერნანკე —  აშშ-ის ფედერალური რეზერვის მმართველთა საბჭოს თავმჯდომარე
ფაილი:Feynman at Los Alamos.jpg|რიჩარდ ფეინმანი — ნობელის პრემიის ლაურეატი ფიზიკის დარგში
ფაილი:Paul Krugman-press conference Dec 07th, 2008-8.jpg|პოლ კრუგმანი — ნობელის პრემიის ლაურეატი ეკონომიკის დარგში
ფაილი:Ronald mcnair.jpg|რონალდ მაკნეირი — ასტრონავტი და ფიზიკოსი
ფაილი:Benjamin Netanyahu.jpg|ბინიამინ ნეთანიაჰუ — ისრაელის პრემიერ-მინისტრი
ფაილი:I.M. Pei.JPG|იუჰ მინ პეი — არქიტექტორი, პრიცკერის პრემიის მფლობელი
ფაილი:Alfred P. Sloan on the cover of TIME Magazine, December 27, 1926.jpg|ალფრედ სლოუნი — General Motors-ის აღმასრულებელი დირექტორი

## რესურსები ინტერნეტში 
* 

## სქოლიო
კატეგორია:აშშ-ის უნივერსიტეტები
კატეგორია:ტექნიკური უნივერსიტეტები
კატეგორია:მასაჩუსეტსი
კატეგორია:უნივერსიტეტები ანბანის მიხედვით
ბაკინგემის სასახლე

thumb|300px|ბაკინგემის სასახლე და ვიქტორიას მემორიალი
**ბაკინგემის სასახლე**, *ბუკინგემის სასახლე* () — ბრიტანეთის მონარქის ოფიციალური რეზიდენცია ლონდონში. „ბაკინგემის სასახლე“ ან მოკლედ — „სასახლე“ გახდა ბრიტანეთის სამეფო ოჯახის მიერ პრესისთვის გაკეთებული განცხადებების წყაროს სინონიმი. სასახლე სახელმწიფო ღონისძიებათა და სამეფო დღესასწაულების გამართვის ადგილია. აქ ცხოვრობენ სამეფოში ოფიციალური ვიზიტით მყოფი სხვა სახელმწიფოთა მეთაურები. სასახლის წინ მდრებაზე მოედანი ხშირად ბრიტანელთა აზრის მასობრივი გამოხატვის მთავარი ადგილია ხოლმე.

თავიდან სასახლეს *ბაკინგემის სახლი* ერქვა, რადგან ის ბაკინგემის ჰერცოგისთვის აშენდა 1703 წელს. 1762 წელს მეფე ჯორჯ III-მ შენობა იყიდა და საკუთარ კერძო რეზიდენციად გადააქცია. მომდევნო 75 წელიწადის განმავლობაში სახლი მნიშვნელოვნად გაფართოვდა არქიტექტორების — ჯონ ნეშისა და ედვარდ ბლორის მიერ: ცენტრალური ეზოს გარშემო აიგო სამი დამატებითი ფრთა.

1837 წელს ბაკინგემის სასახლე ბრიტანეთის მონარქის ოფიციალური სამეფო რეზიდენცია გახდა დედოფალ ვიქტორიას კორონაციის შემდეგ.

ბოლო მნიშვნელოვანი არქიტექტურული ცვლილებები XIX საუკუნის ბოლოსა და XX საუკუნის დასაწყისში გაკეთდა. სასახლეს მიემატა ვრცელი ფრთა, რომლის ფასადი აღმოსავლეთ მდელოსკენ გადის. მარმარილოს თაღი გადაიტანეს ჰაიდ-პარკში გადაიტანეს გამომსვლელთა კუთხის მახლობლად. 1913 წელს აღმოსავლეთის მთავარი ფასადი პორტლანდის ქვით მოაპირკეთეს. სწორედ ამ ცვლილებამ მისცა ბაკინგემს ახლანდელი „საზოგადოებრივი სახე“, რისი ყველაზე ცნობილი სიმბოლოა ბაკინგემის სასახლის აივანი.

ლონდონის კერძო ბაღებს შორის უდიდესია ბაკინგემის სასახლის ბაღი. მისი თავდაპირველი დიზაინი ეკუთვნის კეპებილიტი ბრაუნს (ლანსელოტ ბრაუნი), მოგვიანებით, იგი უილიამ ტაუნსენდ ვილტონმა და ჯონ ნეშმა გადააკეთეს. 1828 წელს დასრულდა ხელოვნური ტბის დიზაინი, რომელსაც წყლით ამარაგებს ჰაიდ-პარკში არსებული სერპანტინის ტბა.

## ლიტერატურა 
* Blaikie, Thomas (2002). *You look awfully like the Queen: Wit and Wisdom from the House of Windsor*. London: Harper Collins. ISBN 0-00-714874-7.
* Goring, O.G. (1937). *From Goring House to Buckingham Palace*. London:Ivor Nicholson & Watson.
* Harris, John; de Bellaigue, Geoffrey; & Miller, Oliver (1968). *Buckingham Palace*. London: Nelson. ISBN 0-17-141011-4.
* Healey, Edma (1997). ''The Queen's House: A Social History of Buckingham Palace''. London: Penguin Group. ISBN 0-7181-4089-3.

## რესურსები ინტერნეტში 
* Buckingham Palace 
* Directory of Buckingham Palace's rooms for virtual navigation (high and low resolution)

კატეგორია:ლონდონი
კატეგორია:გაერთიანებული სამეფოს სასახლეები
კატეგორია:სამეფო რეზიდენციები
ენტროპია

საკუთარი სახელი **ენტროპია** () შეიძლება აღნიშნავდეს:

* თერმოდინამიკური ენტროპია
* ინფორმაციული ენტროპია
* მათემატიკაში ენტროპიის ნომრები გამოიყენება მათემატიკური სივრცის თეორიაში, ფრაქტალების გასაზომად
* მართვის თეორიაში ეს არის სისტემის განუსაზღვრელობის ზომა, განსაზღვრულ პირობებში 
* ენტროპია (თამაში) ჰქვია ორ სხვადასხვა სამაგიდო თამაშს
* ენტროპია (მონაცემთა ანონიმური შენახვა) — კომუნიკაციის დეცენტრალიზებული ქსელი (peer-to-peer), რომელიც შეიქმნილია ცენზურის წინააღმდეგ
* ენტროპია — ბიოლოგიური ვარიაციულობის ზომის ერთეული ბიოლოგიური ეკოლოგიის კვლევებში
* ენტროპია (ლინგვისტიკა)
* ენტროპია (ჟურნალი), საერთაშორისო დისციპლინათაშორისი ჟურნალი
დიტრიხ ბუქსტეჰუდე

thumb|ბუქსტეჰუდეს შესაძლო პორტრეტი
**დიტრიხ ბუქსტეჰუდე** (დ. 1637/1639, ჰელსინგბორგი ან ოლდესლოე — გ. 9 მაისი, 1707, ლიუბეკი) — მაღალი ბაროკოს ეპოქის დანიელ-გერმანელი კომპოზიტორი და ორგანისტი. მისმა მუსიკამ დიდი გავლენა იქონია კომპოზიტორ იოჰან სებასტიან ბახსა და გუსტავ მალერზე

## ცხოვრება 
დიტერიხ ბუქსტეჰუდე (დანიურად-დიდერიკ ბუქსტეჰუდე *Diderik Buxtehude*) 1637 წელს დაიბადა. დაბადების ადგილად უფრო ხშირად მიჩნეულია ჰელსინგბორგი, რომელიც იმ დროს დანიას ეკუთვნოდა. არსებობს ნაკლებადდასაბუთებული და, შესაბამისად, ნაკლებადსარწმუნო მოსაზრებაც მისი ოლდესლოეში დაბადების შესახებაც. მუსიკოსის მამა, პროფესიით ორღანისტი იოჰან ბუქსტეჰუდე წარმოშობით სწორედ ოლდესლოედან (დღევანდელი შლეზვიგ-ჰოლშტაინი, გერმანია) იყო. 1641 წელს იოჰან ბუქსტეჰუდე ქალაქ ჰელსინგერის ტაძარში მსახურობდა. ამ ქალაქში გაატარა ბავშვობა დიტერიხმაც და აქვე დაასრულა ლათინური სკოლა.

დიტერიხ ბუქსტეჰუდე 1657-1658 წლებში ჰელსინგბორგში, ხოლო, 1660-1668 წლებში ქალაქ ჰელსინგერის გერმანული საკრებულოს ტაძარში მოღვაწეობდა ორგანისტად. 1668 წლიდან ბუქსტეჰუდემ ლიუბეკში გადაინაცვლა, სადაც წმ. მარიას ტაძრის მმართველის თანამდებობაზე ჩაანაცვლა თავისი სიმამრი-ფრანც ტუნდერი. ლიუბეკში ბუქსტეჰუდემ ახალი სული შთაბერა მისი სიმამრის მიერ დაარსებულ საშობაო კონცერტების სერიას, სადაც საშობაო-სასულიერო თემაზე შექმნილი მუსიკალური ნაწარმოებები სრულდებოდა. 1673 წლიდან ეს კონცერტები, ე.წ. საღამოს მუსიკა (გერმ. Abendsmusiken) უკვე ყოველწლიურ ტრადიციად იქცა. ამან ბუქსტეჰუდეს შორს გაუთქვა სახელი, როგორც კომპოზიტორსა და ვირტუოზ ორგანისტს.

ი.ს. ბახი დიდად აფასებდა ბუქსტეჰუდეს შემოქმედებას.  1705 წელს მან 400 კილომეტრზე მეტი გაიარა არნშტადტიდან ფეხით, იმისათვის, რომ ბუქსტეჰუდე ენახა და მისთვის მოესმინა. ლიუბეკში ბახმა კარგა ხანს დაჰყო. სავარაუდოდ,  იგი გაკვეთილებსაც იღებდა ბუქსტეჰუდესაგან. 

ბუქსტეჰუდე 1707 წელს გარდაიცვალა, ლიუბეკში. დაასაფლავეს იმავე ტაძარში, სადაც მსახურობდა, ორგანთან ახლოს. 1942 წელს ბრიტანული ავიაციის მიერ დაბომბვამ დააზიანა ტაძარი და საფლავის ქვა. ქვა აღადგინეს 1957 წელს, კომპოზიტორის გარდაცვალებიდან 250-ე წლისთავზე.

ბუქსტეჰუდე აღიარებულია ჩრდილოგერმანული საორგანო სკოლის ბრწყინვალე წარმომადგენლად. მისი გარდაცვალების შემდეგ ლიუბეკის წმ. მარიას ტაძრის ორგანისტობა გადაიბარა მისმა სიძემ და მოწაფემ იოჰან ქრისტიან შიფერდეკერმა. სხვა მოსწავლეებიდან ცნობილია ასევე ნიკოლაუს ბრუნსი.

კომპოზიტორის მუსიკალური შემოქმედების დიდი ადგილი საღვთისმსახურო მუსიკას ეკუთვნის. ბუქსტეჰუდე თავის შემოქმედებაში ცდილობს, ტექსტის შინაარსი საკუთარ თავში ცოცხლად განიცადოს. შესაძლებელია, რომ იგი ცდილობდა პიეტიზმის მუსიკალურად გამოხატვას.

## მუსიკალური შემოქმედება 
### ვოკალური ნაწარმოებები 
* 100 კანტატაზე მეტი და სასულიერო კონცერტი
* მესსა „ბრევის“
* ორატორიები

### საორგანო ნაწარმოებები 
* 40 ტოკატა, პრელუდია და ფუგა
* 50 ქორალი

### ჩემბალოსთვის 
* 20 სუიტა
* 6 ვარიაცია

## ლიტერატურა
## რესურსები ინტერნეტში
*

კატეგორია:გერმანელი კომპოზიტორები
კატეგორია:ორგანისტები
კატეგორია:დანიელი კომპოზიტორები
კატეგორია:დაბადებული 1637
კატეგორია:გარდაცვლილი 9 მაისი
კატეგორია:გარდაცვლილი 1707
მარსი (შოკოლადი)

**მარსი** — შოკოლადის ნაწარმი ნუგათი და კარამელით; ტრანსნაციონალური კომპანია „მარსის“ აღიარებული ბრენდი, რომელიც 1923 წლიდან გამოდის. მარსი ამერიკაში ცნობილია სახელით „მილკი-უეი“ (Milky Way), თავად „მარსი“ 2000 წლიდან გაყიდვაში აღარ არის. კომპანია მარსის შტაბ-ბინა მაკლინშია, ნიუ-ჯერსი. კომპანია ასევე აწარმოებს M&M’s, Snickers, Dove, Skittles და Twix. მისი პროდუქცია მსოფლიოს მრავალ ქვეყანაში ვრცელდება.

## რესურსები ინტერნეტში 
* კომპანია „მარსის“ საიტი.

## სქოლიო
კატეგორია:შოკოლადი
ტონალობა

**ტონალობა** — კილოს სიმაღლებრივი მდგომარეობა, აგრეთვე გარკვეული სიმაღლის კილოური სისტემა, ე. წ. კილოტონალობა. ტერმინი იხმარება ფუნქციონალური მაჟორულ-მინორული კილოური სისტემის აღსანიშნავადაც. მაჟორულ-მინორული სისტემის ტონალობა დამოკიდებულია სიმაღლებრივ მდგომარეობასა (შემდეგი ასოითი სისტემით - c, a, fis, h ან დო, ლა, ფა-დიეზი, სი და სხვა) და კილოზე (კილოურ გადახრაზე - dur, moll, შესაბამისად - მაჟორი, მინორი). ტონალობების მონაცვლეობას მოდულაცია ეწოდება. მოდულაციური მოძრაობა ქმნის მთელი მუსიკალური პიესის შემაკავშირებელ ტონალურ გეგმას, ამასთანავე გაბატონებულია ერთი ტონალობა, რომელიც განსაზღვრავს მუსიკალური ნაწარმოების სახელწოდებას (მაგ., ი. ს. ბახის ფანტაზია და ფუგა სოლ მინორი ორგანისათვის, მოცარტის სიმფონია დო მაჟორი).

## რესურსები ინტერნეტში
* "Music Fundamentals: Tonal Music", *BigComposer.com*
* "Tonal Harmony: Reference Materials for the Undergraduate Theory Student ", *RobertKelleyPhd.com*
* "Tonality, Modality, and Atonality ", *SolomonsMusic.net*
* "Reference Guide to Tonal Music ", *TonalityGUIDE.com*
* *Tonalcentre.org*: "explains and demonstrates some of the key concepts of tonality"
* "Algebra of Tonal Functions", *Sonantometry.blogspot.com*
* "A model of analysis for the tonal harmonic discourse ", *BW.Musique.UMontreal.ca*

კატეგორია:მუსიკალური ხერხები
კატეგორია:მუსიკალური ტერმინები
მოტეტი

**მოტეტი** (*ლათ.* motetu, იტალ. motetto, ფრანგ. და ინგლ. motet) — მრავალხმიანი საეკლესიო ვოკალური ნაწარმოები. შესაძლებელია ინსტრუმენტებით ხმების გაძლიერება.

მოტეტები უმრავლესად ბიბლიურ ტექსტებზეა აგებული, ხშირად ლათინურ ენაზე.

მოტეტი დაიბადა შუასაუკუნეებში და დღემდე შენარჩუნებულია როგორც ფორმა. სტილი და აგებულება დროთა მიხედვით იცვლებოდა.

მოტეტები გვხვდება კომპოზიტორების, ი.ს. ბახის, პალესტრინას, ორლანდო ლასოს შემოქმედებაში. ფ. მენდელსონის, მაქს რეგერის  და მოგვიანებით ი ბრამსისა და ჰინდემიტის შემოქმედებაშიც ვხვდებით მოტეტებს.

კატეგორია:ვოკალური მუსიკა
რეინბოუ

**რეინბოუ** (, აგრეთვე ცნობილი როგორც '''Ritchie Blackmore's Rainbow** ან **Blackmore's Rainbow''') — ბრიტანული როკ-ჯგუფი, რომლის ლიდერი იყო რიჩი ბლეკმორი. იარსება 1975-1984 და 1993-1997 წლებში. თავდაპირველად მასში შედიოდნენ ჯგუფ ელფის წევრები, თუმცა შემდეგ ბლეკმორმა გააგდო ყველა წევრი, გარდა რონი ჯეიმზ დიოსი. 1979 წელს ჯგუფს დაემატა სამი ბრიტანელი მუსიკოსი, ვოკალი გრემ ბონეტი, კლავიშისტი დონ ეირი და Deep Purple-ის იმ დროისთვის ყოფილი ბასისტი როჯერ გლოვერი. ამ შემადგენლობამ მოიპოვა წარმატება სინგლით "Since You Been Gone". წლების განმავლობაში ჯგუფის შემადგენლობები იცვლებოდა ისე, რომ ორი სტუდიური ალბომი ერთი და იგივე შემადგენლობის მიერ არ ჩაწერილია. აგრეთვე დაემატნენ ვოკალისტები ჯო ლინ ტერნერი და დუგი უაიტი. პროექტში უკრავდა მრავალი დამატებითი მუსიკოსი.

რეინბოუ გამოირჩეოდა ტექსტებში მისტიკური თემებით, რასაც ნეოკლასიკური მეტალი ერწყმოდა, თუმცა ჯგუფიდან დიოს წასვლის შემდეგ მათ დაიწყეს უფრო კომერციული მუსიკის შესრულება.

## ჯგუფის წევრები
*რიჩი ბლეკმორი – გიტარა (1975–1984, 1993–1997)
*რონი ჯეიმზ დიო – წამყვანი ვოკალი (1975–1979; გ. 2010)
*გერი დრისკოლი – დასარტყმელი საკრავები (1975; გ. 1987)
*გრეიგ გრაბერი – ბას-გიტარა (1975)
*მიკი ლი სოული – კლავიშებიანები (1975)
*კოზი პაუელი - დასარტყმელი საკრავები (1975&ndash;1980; ც1998)
*ტონი კერი – კლავიშებიანები (1975–1977)
*ჯიმი ბეინი – ბას-გიტარა (1975–1977)
*დევიდ სტოუნი - კლავიშებიანები (1977&ndash;1979)
*მარკ კლარკი - ბას-გიტარა (1977)
*ბობ დეიზლი &ndash; ბას-გიტარა, ბეკ-ვოკალები (1977&ndash;1979)

*როჯერ გლოვერი &ndash; ბას-გიტარა, ბეკ-ვოკალები (1979&ndash;1984)
*დონ ეირი - კლავიშებიანები, ბეკ-ვოკალები (1979&ndash;1981)
*გრემ ბონეტი - წამყვანი ვოკალი (1979&ndash;1980)
*ჯო ლინ ტერნერი - წამყვანი ვოკალი, რიტმული გიტარა (დროდადრო) (1980&ndash;1984)
*ბობი რონდინელი - დასარტყმელი საკრავები (1980&ndash;1983)
*დევიდ როზენთალი – კლავიშებიანები (1981–1984)
*ჩაკ ბურგი – დასარტყმელი საკრავები (1983–1984, 1995&ndash;1997)
*პოლ მორისი – კლავიშებიანები (1994–1997)
*გრეგ სმითი – ბას-გიტარა, ბეკ-ვოკალები (1994–1997)
*დუგი უაიტი - წამყვანი ვოკალი (1994–1997)
*ჯონ ო'რაილი – დასარტყმელი საკრავები (1994–1995)
*ჯონ მიჩელი – დასარტყმელი საკრავები (1997)

## ქრონოლოგია 
## დისკოგრაფია 
;სტუდიური ალბომები
*''Ritchie Blackmore's Rainbow* (1975)
**Rising* (1976)
**Long Live Rock 'n' Roll* (1978)
**Down to Earth* (1979)
**Difficult to Cure* (1981)
**Straight Between the Eyes* (1982)
**Bent Out of Shape* (1983)
**Stranger in Us All'' (1995)

## იხილეთ აგრეთვე 
* ელფი
* დიო
* Deep Purple
* Black Sabbath

## რესურსები ინტერნეტში
* The Rainbow Fanclan Legacy
* 

## სქოლიო
კატეგორია:რეინბოუ
კატეგორია:ინგლისური როკ-ჯგუფები
კატეგორია:ინგლისური მძიმე მეტალ ჯგუფები
კატეგორია:1975 წელს ჩამოყალიბებული ჯგუფები
კატეგორია:1997 წელს დაშლილი ჯგუფები
ოაზისი

მინი|300პქ|ოაზისი ომანში.
**ოაზისი** (გვიანდ. , ; თავდაპირველად რამდენიმე დასახლებული ადგილის სახელწოდება ლიბიის უდაბნოში) — ხემცენარეებით ან ბუჩქნარითა და ბალახით შემოსილი ნაკვეთები, აგრეთვე ინტენსიური მიწათმოქმედების რაიონები უდაბნოსა და ნახევარუდაბნოს სარწყავ მიწებზე. ოაზისი მეზობელ რაიონებთან შედარებით უფრო ნესტიანი ადგილია, რაც გამოწვეულია გრუნტის წყლის მაღალი დონით, წყაროების სიუხვით, მდინარეების პერიოდული ადიდებით, ხელოვნური რწყვით. ოაზისის ზომები მერყეობს რამდენიმე *ჰა*-დან რამდენიმე ათეულ ათას კმ²-მდე. ხშირ შემთხვევაში შეიცავს მიწისქვეშა წყლებს, ზოგჯერ არტეზიულსაც. მაგალითად, ოაზისებით მდიდარია საჰარა, სადაც აღსანიშნავია კუფრის, თაჯარჰის, ჯაღბუბის, ელ-ხარგის, დახლის და სხვ. ოაზისები, რომელთა ტერიტორია ხშირად მჭიდროდ არის დასახლებული. ხარობს ფინიკის პალმა, ლეღვი, აკაცია და სხვ. მცენარეულობა. აზიაში აღსანიშნავია ვრცელი ლივის ოაზისი; ავსტრალიაში მნიშვნელოვანია ოაზისი „პალმების ხეობა“. 

ოაზისს უწოდებენ აგრეთვე ყინულისაგან თავისუფალ ადგილს ანტარქტიდაში. ოაზისური მეურნეობა, დღეს მიწათმოქმედების ერთ-ერთი მნიშვნელოვანი ფორმაა.

## იხილეთ აგრეთვე
* უდაბნო 

## რესურსები ინტერნეტში
* ოაზისი – დიდი საბჭოთა ენციკლოპედია  
* ოაზისი – ენციკლოპედია ბრიტანიკა 

კატეგორია:გეოგრაფიული ობიექტები
კატეგორია:ოაზისები